שמחה רוטמן

שמחה דן רוטמן (נולד ב־13 באוגוסט 1980, א' באלול ה'תש"מ) הוא חבר הכנסת מטעם מפלגת האיחוד הלאומי בסיעת הציונות הדתית ויושב ראש ועדת החוקה, חוק ומשפט.

רוטמן הוא עורך דין ישראלי, פעיל ציבורי ופובליציסט, ממייסדי התנועה למשילות ודמוקרטיה והיועץ המשפטי שלה עד שנבחר לכנסת העשרים וארבע ב-2021.

== ביוגרפיה ==
רוטמן נולד וגדל בבני ברק למשפחה דתית לאומית בעלת זיקה לפא"י. למד בתלמוד תורה "רזי לי" של החינוך העצמאי ובישיבה התיכונית מקור חיים, בתקופה שבה שכנה בירושלים. לאחר מכן למד זמן קצר בישיבת ההסדר כרם ביבנה ובישיבת תורת החיים, בתקופה שבה עוד שכנה בנוה דקלים. קיבל פטור משירות צבאי על רקע רפואי, התנדב לצה"ל ושירת 13 חודשים כמש"ק דת בבית הספר להנדסה צבאית.

לאחר נישואיו למד תואר ראשון במשפטים באוניברסיטת בר-אילן. בשנת 2012 השלים תואר שני במשפט ציבורי בתוכנית משותפת לאוניברסיטת תל אביב ואוניברסיטת נורת'ווסטרן בשיקגו.<ref>[https://law.tau.ac.il/northwestern/alumni_class3_3303_3304_3305 מחזור 6 - תשע"ב], באתר תוכנית תל אביב - נורת'ווסטרן הפקולטה למשפטים ע"ש בוכמן אוניברסיטת תל אביב.</ref> התמחה במחלקת ייעוץ וחקיקה במשרד המשפטים תחת אורית קורן, ועבד כשנה ברשם העמותות. בהמשך הקים משרד עורכי דין שעבד בשיתוף עם עורכי הדין לב ובינה,<ref>[https://rothman-lev-law.com/ אתר רוטמן-לב-בינה].</ref> ועבד כשנה בתחום זכויות נפגעי טרור עם עו"ד זאב דסברג. השתתף בכתיבת העתירה נגד שחרור המחבלים בעסקת שליט.

רוטמן היה חבר בבית הדין המשמעתי של לשכת עורכי הדין.

במאי 2020 ייצג את שר המשפטים, אמיר אוחנה, בעתירה לבג"ץ שדנה בהארכת כהונתו של ממלא מקום פרקליט המדינה דן אלדד.<ref></ref>

=== התנועה למשילות ודמוקרטיה ===

בשנת 2013, כשנה לאחר פתיחת משרדו, הקים רוטמן עם יהודה עמרני את התנועה למשילות ודמוקרטיה ועד 2021 היה גם היועץ המשפטי שלה.<ref><br></ref> במסגרת עבודתו בתנועה פעל בתחום הייעוץ המשפטי לנבחרי ציבור וגופים ציבוריים, פרסם מחקרי מדיניות משפטית וניירות עמדה, וייצג את העמותה בבג"ץ.

קידם יוזמות שחלקן אף הפכו להצעות חוק, דוגמת הצהרת הון לשופטים וקצינים בכירים, מינוי יועצים משפטיים במשרדי ממשלה כמשרות אמון, שינוי שיטת הסניוריטי, התנגדות לפרשנות המרחיבה של עבירת הפרת אמונים ועוד. רוטמן ייצג את המועצה האזורית מטה בנימין בנושא חוק ההסדרה.

במסגרת פעילותו בתנועה פרסם רוטמן בקביעות טורי דעה ופרשנות בעיתון ישראל היום. כן פרסם מאמרים גם בכלי תקשורת שונים. מחזיק פרופיל טוויטר שאחריו עוקבים כ־65,000 איש (נכון לינואר 2023). בשנת 2020 נבחר לרשימת "100 המשפיעים" של העיתון TheMarker.

=== חבר הכנסת ===
ב הוצב רוטמן במקום הרביעי ברשימת הציונות הדתית, מטעם מפלגת האיחוד הלאומי – תקומה.<ref></ref> הוא נבחר ל, אשר החלה לפעול ב-6 באפריל 2021. באוגוסט 2021 נבחר לחבר ב.<ref></ref>

בבחירות המקדימות במפלגת הציונות הדתית ב-2022 (לקראת הבחירות לכנסת העשרים וחמש) זכה במקום השלישי. הוא הוצב במקום השישי בריצה משותפת עם מפלגת עוצמה יהודית, ונבחר שוב לכנסת.

בדצמבר 2022, לקראת השבעת הממשלה ה-37, הביע רוטמן את תמיכתו בתיקון לחוק איסור הפליה במוצרים, בשירותים ובכניסה למקומות בידור ולמקומות ציבוריים שיאפשר לבעל עסק להימנע מלהעניק שירות אשר נוגד את אמונתו הדתית, כאשר השירות זמין בעסק אחר. לדבריו, החוק הנוכחי מאפשר "הטרלות פוליטיות" של בעלי עסק על ידי בעלי עניין שונים. עוד ציין כי הוא מברך את הודעתם של בנקים וחברות שהם דוחים אפליה, ומתנגד לכפייה על אמנים להופיע ביהודה ושומרון, אם הדבר נוגד את אמונתם.<ref>[https://www.facebook.com/MKSimcha/posts/pfbid02zJt7i9DUESa1rS5WBNEMn2EVM96vaHmiYunVVewZDc8pvArrcj5qr6toJMDcd7sql פוסט של שמחה רוטמן ברשת החברתית פייסבוק], 27 בדצמבר 2022</ref>

===יושב ראש ועדת החוקה, חוק ומשפט===
ב-4 בינואר 2023 נבחר רוטמן לשמש יושב ראש ועדת החוקה, חוק ומשפט בכנסת ה-25. בחודשים הראשונים שלאחר השבעת הכנסת העשרים וחמש וכינוס הוועדה, הוביל רוטמן את הצעות החוק לרפורמה במערכת המשפט. במהלך הדיונים בוועדת החוקה, התפתחו עימותים בין רוטמן לבין חברי האופוזיציה והיועץ המשפטי של הוועדה, והועלו טענות לגבי התנהלותו של רוטמן, בייחוד בעניין השתקת הדוברים.<ref></ref>

ב-13 בפברואר אישרה ועדת החוקה לקריאה ראשונה את ההצעות לתיקונים בחוק יסוד: השפיטה ובחוק בתי המשפט, שקובעים את ההרכב החדש של הוועדה לבחירת שופטים וכן את האיסור שיוטל על בית המשפט העליון לפסול חוקי יסוד, וזאת לאחר ישיבה סוערת.

ב-27 במרץ אישרה ועדת החוקה את הצעת החוק לשינוי הרכב הוועדה לבחירת שופטים לקריאה שנייה ושלישית, תוך כדי מחאה מצד האופוזיציה.

ביוני, בעת ביקור בניו יורק, מפגינים ליוו את רוטמן בקריאות "בושה", עד שחטף מגאפון מידיה של מפגינה,<ref></ref> אשר הגישה נגדו תלונה משטרתית.<ref></ref>

ב-19 ביולי 2023 אישרה ועדת החוקה את הצעת החוק לביטול עילת הסבירות לקריאה שנייה ושלישית. החוק אושר בכנסת, אך בוטל בעקבות עתירה לבג"ץ.

===תביעות משפטיות===
בספטמבר 2022 הגיש רוטמן תביעת דיבה כנגד העיתון ג'רוזלם פוסט בסך של 280,000 ש"ח.

בנובמבר 2023 הגיש תביעת דיבה נגד גיא פלג, חדשות 12 וששה נתבעים נוספים, לפיצוי בסכום כולל של 1,091,300 ש"ח, בטענה שהציגו בצורה מסולפת דברים שאמר בדיון סגור עם נציגי השב"כ ומשרד המשפטים.

=== חיים אישיים ===
רוטמן נשוי לחנה, חוקרת במכון המחקר ממרי, ואב לחמישה.

רוטמן מתגורר בפני קדם שבתחומי המועצה האזורית גוש עציון. ב-2015 הוציא המנהל האזרחי צווי הריסה לביתו של רוטמן יחד עם בתים אחרים במקום שהוקם כמאחז. בשל הליכי ההסדרה במקום הצו לא נאכף, ולאחר אישור התב"ע למקום ב־2023 הוגשו עבור בתים אלו היתרי בנייה להכשרה בדיעבד.

באוקטובר 2021, בעקבות המהומות בלוד עבר להתגורר בלוד למשך כתשעה חודשים.

אחיו הוא הרב ברוך נתן רוטמן, ר"מ בישיבת נתיבות חכמה. גיסו הוא הרב מתניה אריאל, ראש הישיבה הקטנה דרך חיים (גמזו) שבשעלבים.

== ספריו ==
* שמחה רוטמן, מפלגת בג"ץ - כיצד כבשו המשפטנים את השלטון בישראל, הוצאת סלע מאיר, 2019.
* שמחה רוטמן, למה שהעם יבחר את השופטים? המדריך לרפורמה, הוצאת סלע מאיר, 2023.

== קישורים חיצוניים ==

* [https://www.israelhayom.co.il/writer_articles?tid=104557 שמחה רוטמן], באתר ישראל היום
* [https://www.inn.co.il/tags/עוד_שמחה_רוטמן עו"ד שמחה רוטמן], באתר ערוץ 7
* [https://mida.org.il/author/simcharottman/ שמחה רוטמן], באתר מידה
* [https://103fm.maariv.co.il/tags/tag.aspx?gntVQ=GMKGL שמחה רוטמן], באתר 103fm
* 
* 
;ראיונות
* 
* 
* 
* 
* 
* 

== הערות שוליים ==

קטגוריה:עורכי דין ישראלים
קטגוריה:חברי הכנסת מטעם תקומה
קטגוריה:פובליציסטים ישראלים
קטגוריה:בוגרי אוניברסיטת בר-אילן: משפטים
קטגוריה:בוגרי ישיבת מקור חיים
קטגוריה:גוש עציון: חברי הכנסת
קטגוריה:חברי כנסת מתנחלים
קטגוריה:מועצה אזורית גוש עציון: אישים
קטגוריה:תושבי מאחזים
קטגוריה:חברי הכנסת העשרים וחמש
קטגוריה:יועצים משפטיים ישראלים
קטגוריה:חברי הכנסת העשרים וארבע
קטגוריה:לוד: חברי הכנסת
קטגוריה:בוגרי ישיבת כרם ביבנה
קטגוריה:חברי הכנסת: משפטנים
קטגוריה:בוגרי ישיבת תורת החיים
קטגוריה:נציגי הכנסת בוועדה לבחירת שופטים
קטגוריה:הרפורמה המשפטית בישראל
קטגוריה:ישראלים שנולדו ב-1980